# Lucianne Walkowicz

Lucianne Walkowicz (Nova York, 1979) és una persona astrònoma, artista i activista estatunidenca. Ha treballat al Planetari Adler fins al 2022 i destaca per les seves contribucions a la investigació en l'activitat magnètica estel·lar i el seu impacte en la idoneïtat planetària per a la vida extraterrestre.

## Carrera professional

Des del 2008, Walkowicz presideix la col·laboració Transients and Variable Stars del Large Synoptic Survey Telescope (LSST) i va fundar i dirigeix el programa LSST Data Science Fellowship. Té renom internacional per la seva defensa per la conservació dels cels nocturns foscos i va rebre el títol de Kavli Fellow per l'Acadèmia Nacional de Ciències el 2011 i de Senior Fellow TED el 2012.
El 2017, van nominar Walkowicz cinquena Càtedra Baruch S. Blumberg NASA/Biblioteca del Congrés d'astrobiologia al Centre John W. Kluge de la Biblioteca del Congrés. Van començar el seu mandat l'1 d'octubre de 2017, treballant en un projecte titulat «Fear of a Green Planet: Inclusive Systems of Thought for Human Exploration of Mars» (lit. ‘Por a un planeta verd: sistemes de pensament inclusius per a l'exploració humana de Mart’). El seu projecte té com a objectiu crear un marc inclusiu per a l'exploració humana de Mart, que abasti tant la recerca d'avantguarda sobre Mart com a lloc d'importància astrobiològica essencial, alhora que teixeix lliçons de les diverses històries d'exploració a la Terra.
Walkowicz té una llicenciatura en física i astronomia per la Universitat Johns Hopkins, i un màster i doctorat en astronomia per la Universitat de Washington. Com a estudiant d'universitat a Johns Hopkins, va desenvolupar el gust per l'astronomia mentre provava detectors per a la nova càmera del telescopi espacial Hubble.
El 12 d'octubre de 2021, Walkowicz va renunciar a la seva posició al Comitè Assessor d'Astrofísica de la NASA per la resposta concisa de l'Agència a les preocupacions sobre la denominació del telescopi espacial James Webb.
Walkowicz va cofundar la JustSpace Alliance junt amb Erika Nesvold per «advocar per un futur més inclusiu i ètic a l'espai, i per aprofitar les visions del demà per a un món més just i equitatiu».

### Aparicions públiques

* Walkowicz va aparèixer a la sèrie MARS de National Geographic (2006).
* Walkowicz va aparèixer al documental de Werner Herzog del 2016 Lo and Behold, Reveries of the Connected World.
* Walkowicz va aparèixer al documental del 2022 de Discovery Channel Last Exit: Space, dirigit per Rudolph Herzog

## Premis i honors

L'asteroide 205599 Walkowicz, descobert per Sloan Digital Sky Survey (SDSS) l'any 2001, va ser anomenat en el seu honor. El Minor Planet Center va publicar la citació oficial del nom el 17 de novembre de 2013 (M.P.C. 85914).

## Demanda de marques

L'abril de 2020, Walkowicz va presentar una demanda de marca registrada contra Mattel i una de les seves filials, American Girl. Walkowicz afirma que el fabricant de joguines va fer servir la seva imatge per a la nina astronauta Luciana Vega.

## Vida personal

Walkowicz és una persona de gènere no-binari i utilitza el pronom neutre they/them.
Walkowicz és artista del moviment que practica arts de circ aeri, com ara Aerial Silks i Lyra. El 2019, va estrenar una peça titulada «40 Orbits», als Scholastic Art and Writing Awards al Carnegie Hall.

## Referències

* ↑ «Big questions about the universe with Lucianne Walkowicz» (en anglès). YouTube.
* ↑ Burke, 2015.
* 1 2 «205599 Walkowicz (2001 TE243)» (en anglès). Minor Planet Center.
* 1 2 «Lucianne Walkowicz» (en anglès). The White House Frontiers Conference. Arxivat de l'original el 2016-10-18. [Consulta: 4 octubre 2023].
* ↑ Scoles, 2017.
* ↑ Kahn, Steven M. «The Large Synoptic Survey Telescope» ( PDF) (en anglès). Future and Science of the Gemini Observatory Meeting.
* ↑ «Lucianne Walkowicz» (en anglès). TED. Arxivat de l'original el 2015-12-24. [Consulta: 4 octubre 2023].
* 1 2 3 «Baruch S. Blumberg NASA. Library of Congress Chair in Astrobiology. The John W. Kluge Center - Library of Congress» (en anglès).
* 1 2 «Fifth Baruch S. Blumberg Library of Congress Chair in Astrobiology announced» (en anglès). NASA -Astrobiology.
* ↑ «Còpia arxivada» (en anglès). Daily Exchange. Arxivat de l'original el 2018-06-14 [Consulta: 4 octubre 2023].
* ↑ Walkowicz, Lucianne. «Why I'm Resigning from Advising NASA» (en anglès). Patreon.
* ↑ Witze, 2021, p. 249.
* ↑ «Lucianne Walkowicz and Erika Nesvold» (en anglès). LIDJI.
* ↑ «JustSpace Alliance» (en anglès).
* ↑ «Lucianne Walkowicz» (en anglès). IMDb.
* ↑ «Lucianne Walkowicz» (en anglès). IMDb.
* ↑ «Last Exit: Space» (en anglès). IMDb, 2022.
* ↑ «MPC/MPO/MPS Archive» (en anglès). Minor Planet Center.
* ↑ «American Girl sued for trademark violation by astronomer» (en anglès). Associated, 24-04-2020.
* ↑ «Adler astronomer files trademark lawsuit against American Girl» (en anglès). Chicago Sun-Times, 24-04-2020.
* ↑ Shadel, 2020.
* ↑ Walkowicz, Lucianne. «New year / Same me» (en anglès). Not Not Rocket Science, 20-01-2020.

## Bibliografia

* Burke, Cassie Walker «Meet Lucianne Walkowicz, an astronomer who's on the hunt for extraterrestrial life» (en anglès). Crain's Chicago Business, juliol 2015.
* Scoles, Sarah «Astronomers Don't Point This Telescope—The Telescope Points Them» (en anglès). Wired, març 2017.
* Shadel, J. D. «This Nonbinary Astronomer Alleges American Girl Stole Their Identity for a Doll» (en anglès). Them, juliol 2020.
* Witze, Alexandra «NASA won't rename James Webb telescope — and astronomers are angry - The agency found no evidence that the flagship observatory's namesake was involved in anti-LGBT+ activities, but some say that Webb bears responsibility.» (en anglès). Nature, 598(7880), octubre 2021. DOI: 10.1038/d41586-021-02678-1. PMID: 34599318.